**ELŐTERJESZTÉS**

Tiszavasvári Város Önkormányzata Képviselő-testületének

2023. február 23-án

tartandó rendes ülésére

Az előterjesztés tárgya: **A polgármester 2023. évi szabadság ütemezési tervének jóváhagyásáról**

Iktatószám: TPH/3304-2/2023.

Melléklet: 1 db- ütemezési tervezet

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30.pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2023. február 17.

**Kiss Réka  
 témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**A polgármester 2023. évi szabadság ütemezési tervének jóváhagyásáról**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/C.§ (2) bekezdése rendelkezik a polgármester szabadság ütemezési tervének a jóváhagyásáról:

***„225/C. (2)****: A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.”*

A polgármestert megillető szabadság mértékét a Kttv. 225/C. §-ában meghatározottak szerint kell megállapítani:

A Kttv. 225/C. § (1) bekezdése értelmében a főállású polgármester évi huszonöt munkanap alapszabadságra és tizennégy munkanap pótszabadságra, azaz **39 nap** szabadságra jogosult.

A Kttv. 225/C. § (3) bekezdésében foglaltak szerint a jegyző által vezetett nyilvántartás alapján január 31-ig meg kell állapítani a polgármester előző évben igénybe vett szabadságának mértékét és a ki nem adott szabadságot a tárgyévi szabadsághoz hozzá kell számítani. Esetemben 2022. január 1-től 2022. december 31-ig 23 nap szabadságot vettem igénybe a 39-ből, a fennmaradó napok száma **16**.

**Így, a fentiek alapján 2023. évre összesen 55 nap szabadsággal rendelkezem.** A 2022. évről áthozott 16 nap szabadságból 10 nap szabadságot 2023. február 28-ig igénybe vettem. A fennmaradt **45** napot a melléklet szerinti ütemezési terv szerint kívánom felhasználni.

A Kttv. 225/C. § (4) bekezdése értelmében: a polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

A fentiek alapján a 2023. évi szabadság ütemezését a határozat-tervezet melléklete szerint javaslom jóváhagyni.

Tiszavasvári, 2023. február 17.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2023.(II.23) Kt. sz.**

**határozata**

**A polgármester 2023. évi szabadság ütemezési tervének jóváhagyásáról**

Tiszavasvári Város Önkormányzatának Képviselő-testülete, **„A polgármester 2023. évi szabadság ütemezési tervének jóváhagyásáról”** szóló előterjesztést megtárgyalta és a közszolgálati tisztviselőkről szóló 2011. évi CXCIX. törvény 225/C.§ (2) bekezdéseiben foglaltak alapján az alábbi döntést hozza:

Jóváhagyja, Szőke Zoltán főállású polgármester 2023. évi (55 nap) szabadság ütemezési tervét, a határozat 1. mellékletében foglaltak szerint.

**Határidő**: esedékességkor **Felelős**: Szőke Zoltán polgármester