**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 23-án tartandó rendes ülésére**

Az előterjesztés tárgya: **Tiszavasvári** **Dessewffy kastély Történelmi emlékhellyé vagy emlékponttá nyilvánítása**

Melléklet:

A napirend előterjesztője: Szőke Zoltán polgármester

Az előterjesztést készítette: Arató Atilla ügyintéző

Az előterjesztés ügyiratszáma: TPH/623-…./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.10., 1.22. pontja |
| Szociális és Humán Bizottság | Szmsz. 5.sz melléklet 1.10. pontja |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. február 17.

**Arató Atilla**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**A Képviselő-testülethez**

**Tiszavasvári** **Dessewffy kastély Történelmi emlékhellyé vagy emlékponttá nyilvánítása**

**Tisztelt Képviselő-testület!**

A képviselő testületet tájékoztattam 2022. december 15. napján tartandó testületi ülésünkön a Tiszavasvári Dessewffy kastéllyal kapcsolatban, amely tájékoztatást a 335/2022. (XII.15.) Kt. számú határozatával jóváhagyott.

Akkori tájékoztatásunk szerint az ügy végrehajtásra átadásra került a NAV részére. A NAV 2023. január 19. napján tájékoztatott, hogy a 2001. évi LXIV. törvény alapján, hatáskör hiányában az ügyet megszünteti és visszaadja az Építésügyi, Építésfelügyeleti és Örökségvédelmi Hivatal (továbbiakban: Hivatal) részére.

A Hivatal tájékoztatást nem adott a részünkre, ezért 2023. február 08-án személyesen egyeztettünk Béres Ágoston Főosztályvezető úrral. Az egyeztetésen megbeszéltük, hogy a végrehajtásra haladékot biztosítanak a részünkre.

A megbeszélést követően megkerestük a Nemzeti Örökség Intézetet a kormány.hu oldalán megjelenő „Nemzeti és Történelmi Emlékhelyek Fenntartható Használatát Elősegítő 2023. Évi Támogatásról” szóló pályázattal kapcsolatosan. A tájékoztatásuk alapján az idei évben nem vagyunk jogosultak a támogatásra, mivel a pályázat kiírása szerint is csak azok jogosultak akik, a 2001. évi LXIV. törvény 2. melléklet II. Nemzeti emlékhely című pontjában foglalt táblázatban felsorolt nemzeti emlékhelyek és a történelmi emlékhelyekről szóló 303/2011. (XII.23.) Korm. rendelet 1. mellékletében szerepelnek. Az Intézet javaslata az volt, hogy a kastélyt és területét kezdeményezzük a történelmi emlékhelyé, vagy történelmi emlékponttá nyilvánítását. Az eljárás lefolytatásához kérelmet szükséges benyújtani egy indoklással, hogy történelmileg mitől jelentős a kastély épülete. A kérelmet a Nemzeti Emlékhely és Kegyeleti Bizottság elnökének Harrach Péternek szükséges benyújtani. A kérelem benyújtását követően egy több főből álló bizottság vizsgálja meg a kérelmet és az indoklást és dönt arról, hogy jogosult az ingatlan az emlékhellyé nyilvánításra. Abban az esetben, ha ez megvalósul, úgy a tájékoztatások alapján a jövő évben pályázatra jogosultak lehetünk.

Kérem a képviselő-testületet az előterjesztés megtárgyalását követően - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. február 17.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (II.23.) Kt. számú**

**határozata**

**Tiszavasvári** **Dessewffy kastély Történelmi emlékhellyé vagy emlékponttá nyilvánítása**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-ában kapott felhatalmazás alapján az alábbi határozatot hozza:

1. Felkéri a Polgármestert, hogy kezdje meg a Tiszavasvári Petőfi utca 1. szám 2443 hrsz. alatt található Dessewffy kastély Emlékhellyé vagy Emlékponttá nyilvánítását.
2. Felkéri a Polgármestert, hogy nyújtsa be a kérelmet és az indoklást a Nemzeti Emlékhely és Kegyeleti Bizottság elnökének.
3. Felkéri a Polgármestert, hogy az ügyben bármilyen érdemi döntés születik, arról a Képviselő-testületet a következő testületi ülésen tájékoztatja.

Határidő: azonnal Felelős: Szőke Zoltán polgármester