**ELŐTERJESZTÉS**

Tiszavasvári Város Önkormányzata Képviselő-testületének

2023. február 23-án

tartandó rendes ülésére

Az előterjesztés tárgya: **a Mezőőri Szolgálat 2022. évi tevékenységéről szóló beszámoló**

Iktatószám: TPH/3304-3/2023.

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| Bakti Péter mezőőr, Mezőőri Szolgálatvezető | baktipeter@gmail.com |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2023. február 17.

**Kiss Réka**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**a Mezőőri** **Szolgálat 2022. évi tevékenységéről szóló beszámoló**

**Tisztelt Képviselő-testület!**

A mezőőrök ellenőrzése és a törvényben meghatározott tevékenységük felügyelete, valamint a feladatellátás összehangolás érdekében az Önkormányzat, a fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény 19. § (1a) pontja alapján 2017. november 08. napján együttműködési megállapodást kötött a rendőrséggel. 2019. február 01. napjától a mezőőri szolgálatot 4 fő hatékonyan tudja ellátni.

Az év minden időszakában vannak olyan problémák a külterületeken, melyet a gazdák sérelmére követnek el például a terménylopás, a falopás rendszeres és igen nagymértékű ismert probléma, amivel az elkövetők hatalmas károkat okoznak, okozhatnak a gazdáknak.

A mezőőrök a termőföldek őrzését, valamint a termőföldön lévő, illetve ahhoz tartozó termények és termékek, felszerelések, eszközök, haszonállatok, továbbá mezőgazdasági építmények, földmérési jelek vagyonvédelmét ellátó személyként, ezen problémák megoldása érdekében végzik munkájukat. 2022. évi tevékenységükről készített beszámoló benyújtásra került az Önkormányzat számára.

A beszámoló a határozat-tervezet mellékletét képezi. Kérem a Tisztelt Képviselő-testületet a beszámoló megtárgyalására és elfogadására.

Tiszavasvári, 2023. február 17.

**Szőke Zoltán**

**Polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2023.( II.23.) Kt. sz.**

**határozata**

**a Mezőőri** **Szolgálat 2022. évi tevékenységéről szóló beszámoló elfogadásáról**

Tiszavasvári Város Önkormányzatának Képviselő-testülete, „ **A Mezőőri szolgálat 2022. évi tevékenységéről szóló beszámolójáról**” az alábbi döntést hozza:

Elfogadja a Mezőőri szolgálat 2022. évi tevékenységéről szóló beszámolót a határozat melléklete szerinti tartalommal.

Felkéri a polgármestert, hogy a testület döntéséről tájékoztassa Bakti Pétert, a mezőőri szolgálat vezetőjét.

**Határidő**: esedékességkor **Felelős**: Szőke Zoltán polgármester

*melléklet a …../2023. (II. 23.) Kt. számú határozathoz*

**BESZÁMOLÓ**

2022. évben **536** igazoltatást, és **76** idegen gépjármű ellenőrzést végeztünk. Figyelmeztettünk **56** esetben, helyszíni bírságot **10** esetben róttunk ki, míg szabálysértés miatt **34**, bűncselekmény miatt pedig **7** esetben indítottunk eljárást. Rendőr által közös szolgálatban kiszabott bírságot **21** fővel szemben 395.000.-ft értékben szabtunk ki. Továbbá két rendőri intézkedést **7** esetben, felszólítást pedig **21** esetben illegális szemét lerakása miatt indítottunk. A gyermekvédelem felé **4** esetben tettünk jelzést.

**A mezőőri szolgálat feladata:** Tiszavasvári Közigazgatási területén nagy és kis értékben elkövetett termény, és falopások, orvhorgászat visszaszorítása. A külterületi illegális szilárd, ill. folyékony hulladék lerakások felszámolása. Egyre jobb a lakossággal, a földtulajdonosokkal a kapcsolat, így sok esetben jelzik nekünk, ha szabálysértést vagy bűncselekményt tapasztalnak. Minden bejelentésre azonnal reagálunk.

A Mezőőr feladatát mindig a hatályos jogszabályok betartásával és betartatásával, szolgálatát a szolgálatvezető utasítása szerint végzi. Szolgálati idejét meghatározott feladatokkal tölti ki. A mezőőr köteles a munkáltató által rendelkezésre bocsátott ruházatot viselni (járőrpáronként egyformát). A munkahelyén munkavégzésre alkalmas állapotban megjelenni. Minden szolgálatot telefonos bejelentkezéssel kezdeni a szolgálatvezető, valamint a Rendőrség felé. Emellett a szolgálat végén a szolgálatvezető felé a napi intézkedést jelenteni kell. Évente több esetben a munkánkkal kapcsolatban mindenre kiterjedő képzéssel segítjük a Mezőőrök szakmai felkészülését.

**Feladataink:**

**Gyógynövényszedők:** Tiszavasvári egyedülálló természeti kinccsel rendelkezik, a fehér illetve fekete szik révén. Ennek a területnek a megóvása érdekében fokozottan ellenőrizzük a gyógynövényszedők tevékenységét, szabálytalanság esetén ellenük eljárunk a Természetvédelmi őrszolgálat, illetve rendőrség segítségével. A mezőőrök következetes intézkedéseinek köszönhetően jelentősen csökkent az ilyen jellegű szabálysértés a területen, **2022 évben nem indult eljárás.**

**Engedély nélküli horgászat, tavak őrzése**: Ebben az évben sikerült szinte 100 %-ban visszaszorítani az illegális horgászatot és havi rendszerességgel teljesítettünk közös szolgálatot a Halőri szolgálat munkatársaival. A horgászrend megsértése miatt 9 esetben intézkedtünk, és tettünk feljelentést. Sikerült több napos megfigyelést követően egy több fős orvhorgász csapatot tetten érni és elfogni az éjszakai órákban, ezek a személyek több százezer, akár millió forintos kárt okoztak a nevelőtavakon, ellenük bűncselekmény elkövetése miatt indult eljárás.

**Borsó őrzése**: **2022 évben borsólopás miatt intézkedés nem történt**, bejelentés ezzel kapcsolatban nem volt.

**Csemegekukorica szezon**: 2022 évben a csemegekukorica őrzése folyamatos járőrözést, megfigyelést igényelt, a „lopási”szezon teljesen kitolódott az utolsó betakarítások végéig. Rengeteg esetben előztünk meg kisebb mennyiségű kukoricalopást a jelenlétünkkel, valamint ebben a szezonban megint sikerült több napos megfigyeléssel **két olyan csapatot elfogni, akik jelentős, akár több millió forintos kárt okoztak** néhány nap alatt.

**Illegális szemétlerakás**: 21 esetben kerestük meg a szemétben talált címzettet, vagy küldtünk figyelmeztetést külterületen illegálisan lerakott hulladék miatt. Továbbá 4 esetben sikeresen szedettünk össze nagy mennyiségű akár több tonnányi szemetet a benne talált névre szóló tárgyi bizonyíték alapján.

**Illegális fürdőzés:** 7 esetben alkalmanként 3-4 fővel szemben intézkedtünk, felszólítottunk, 8 esetben eljárás indult, illetve rendőrség segítségét kérve próbáltuk felszámolni az illegális fürdőzést az ülepítő tavon. Az esetek nagy részében az elkövetők helyszíni bírságot kaptak. Amennyiben kiskorú vagy gyerekkorú személyről volt szó, jelzést tettünk a gyermekvédelem felé.

**Balesetek biztosítása:** 4 esetben segítettünk közlekedési balesetet követően a helyszín biztosításában.

**Sérült eszméletlen emberhez 3 esetben hívtunk mentőt. Betörést két esetben akadályoztunk meg, egy esetben a tetten ért elkövetőket átadtuk a rendőrségnek. Az úttesten álló gépkocsit megrongáló személyt észlelve, ezt a tulajdonosnak jelezve, annak sikeres elfogásában is részt vettünk. Tűzesetet 3 alkalommal jeleztünk a katasztrófa védelem felé.**

**Falopás:** A külterületen elkövetett falopások száma drasztikusan lecsökkent, nem volt lopás, vagy nagyon minimális a **Kelp Ilona úti kis erdőben, az önkormányzati erdőkben (üdülő telep, keleti főcsatorna melletti erdő) a 36 –os út bevezető szakasza melletti fasorokban sem volt jelentős lopás. Az észleléstől számított néhány napon belül elfogtuk az onnan fát kivágó személyeket, szabálysértési eljárást indítottunk, vagy pénzbírsággal sújtottuk őket.**  A 60 hektár területet minden évben nagyon meglopják, de itt a tulajdonos szerint nem képvisel értéket, ilyenkor a lakosságot megnyugtató jelenlétünkkel segítünk. Viszont egy újabb probléma merült fel, ami a rendőrség munkáját nehezíti, ez pedig a közterületen, belterületen elkövetett kertekből, parkokból, iskolák területéről, elhagyott ingatlanok területéről történő lopások. Ennek a felderítésében és megoldásában próbálunk segítséget nyújtani a rendőrségnek. Több sikeres közös akciót is lebonyolítottunk. Ezeket a veszélyeztetett területeket napi járőrözésünk során bejárjuk.

Az **üdülő területen** folyamatos járőrözéssel visszaszorítottuk az illetéktelen személyek jelenlétét, a 2022.-es évben betörésről nem érkezett jelzés. Előző években összetakarított területeken megakadályoztuk az illegális szemét lerakását, és sikerült fent tartani a kialakított tiszta környezetet.

**Szőlő területeken** több lopást is sikeresen megakadályoztunk, illetve tetten értük az elkövető személyeket, idei évben betörésről nem történt lakossági bejelentés.

**Rendőrséggel együttműködés:** Szolgálatunk ellátása során az idei évben több mint 7 intézkedésben kértünk rendőri segítséget. Bejelentéseinkre a rendőrök lehetőségeik szerint rövid időn belül reagálnak, az együttműködés az előző évekhez képest jelentősen javult. A mezőőri szolgálat technikai fejlődése révén az igazoltatásaink önállóvá váltak, intézkedéseink nagy részéhez nincs szükség külső segítségre.

**Közös szolgálat:** Sajnálatosan nagyon kevés a rendőri állomány, ezért nehézkesen, de néha megoldható a közös járőrözés. Igyekszünk mindent megtenni annak érdekében, hogy a mezőőrök és rendőrök között jó legyen a munkakapcsolat, a közös intézkedések szakszerűek, biztonságosak és eredményesek legyen.

**Képzések:** Jogszabályváltozások követéséhez, igény szerint a munkavégzéshez egyeztetésre, képzésre van szükség. Ezekre a képzésekre a társ szerveket, illetve a környező települések Mezőőreit is meghívjuk. Itt csiszolgatjuk elméleti és gyakorlati tudásunkat, mindig a területen található aktuális feladatokhoz igazítva a képzés témáját. Ezeken a képzéseken sajátítjuk el a technikai eszközök használatát, valamint az sznyr. és prio. programok működését, amit mindenkinek ismernie kell.

**Lakossági bejelentés:** Minden bejelentést komolyan veszünk, a lehető legrövidebb idő alatt próbálunk reagálni, intézkedni a bejelentőnek visszajelezve a jelzést követő intézkedés eredményét, ezzel is ösztönözve a lakosságot a bejelentés megtételére. Lakossági bejelentésre reagálva több esetben történt elfogás.

**Szolgálati napló-statisztika:** Sikerült egy informatikussal közösen elkészíteni az E mezőőri naplót, amit 2023. március 1. napjától indítunk. Ezen a felületen követhető a napi jelentés, statisztika, eszközkiadás, munkaidő számolás stb. Minden munkanap elektronikus jelentéssel kezdődik és záródik. Igazoltatásaink hivatalos igazoló lapra történnek. Minden igazoltatást intézkedést napi szinten rögzítünk elektronikusan. A beszámolónkat ezekből az adatokból készítettük el.

A fenti számadatok is azt mutatják, hogy a Mezőőri szolgálat munkájának köszönhetően kevesebb a területen a lopás, szemetelés, lényegesen kevesebb szabálysértővel szemben kell eljárni. Megszűntek a „rejtek” utak használatai, mivel ahol addig nyugodtan közlekedtek bizonyos személyek, ott a Mezőőri szolgálat tagjai járőröznek és igazoltatnak. Teljesen megszűntek a kerékpárral engedély nélkül fát, terményt szállítók. Egyre több a szabályokat betartó horgász, a vízterületek környezete is évről évre rendezettebb. Minden évben a megszüntetett illegális szemétlerakók felszámolásával, a „véletlen” kikerült szemét összetakaríttatásával tisztább a külterület. A Mezőőri szolgálat által fent tartott Facebook oldalnak köszönhetően a munkánkról a lakosságot tájékoztatjuk. Köszönjük az Önkormányzat és Polgármester úr támogatását.

Tiszavasvári, 2023.02.14.

**Bakti Péter**

**Mezőőri Szolgálatvezető**