**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 23-án tartandó rendes ülésére**

Az előterjesztés tárgya: **Rojkó-Med Kft-vel az ügyeleti feladatellátás biztosítására kötött szerződések megszűnése**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/2976-…./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| dr. Rojkó Lászlóné | Rojkó-Med Kft. ügyvezetője | drrojkolaszlone@gmail.com |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. február 14.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Rojkó-Med Kft.-vel az ügyeleti ellátás biztosítására kötött szerződések megszűnéséről**

**Tisztelt Képviselő-testület!**

2023. március 1. napjától az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

Az egészségügyi alapellátásról szóló 2015. évi CXXIII. tv. 22.§ (2) bekezdése értelmében: **Azon a területen, ahol az állami mentőszolgálat látja el az egészségügyi alapellátáshoz kapcsolódó háziorvosi és házi gyermekorvosi ügyeleti feladatokat, a feladatellátásnak időpontjától, mint zárónaptól a háziorvosi, házi gyermekorvosi ügyeleti ellátásra a települési önkormányzat által kötött feladatellátási szerződés a hatályát veszti.**

Fenti jogszabályhely értelmében Tiszavasvári Város Önkormányzata és a Rojkó-Med Kft. között a központi orvosi ügyeleti ellátásra kötött határozott időtartamú (2021. július 1. napjától 2026. június 30. napjáig tartó) feladatellátási szerződés hatályát veszti 2023. február 28. napjával.

Az önkormányzat és a Rojkó-Med Kft. között létrejött feladatellátási szerződés 12.9. pontjában rögzítésre került, hogy kártérítési kötelezettség nélkül automatikusan megszűnik a szerződés, amennyiben jogszabályváltozás miatt az önkormányzat fenntartási/ellátási kötelezettsége megszűnik.

A Rojkó-Med Kft. 2023. február 28. napjáig jogosult a feladatellátásért járó NEAK finanszírozásra, illetve az ezen felüli önkormányzati támogatásra. A Rojkó-Med Kft-vel kötött feladatellátási szerződés megszűnésével a kizárólag ügyeleti feladatok ellátására biztosított helyiségekre kötött használati szerződés is megszűnik. A szerződést megszüntető okiratok a határozat-tervezet mellékletét képezik.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. február 14.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (II.23.) Kt. számú**

**határozata**

**Rojkó-Med Kft.-vel az ügyeleti ellátás biztosítására kötött szerződések megszűnéséről**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107.§-ában foglalt hatáskörében eljárva az alábbi határozatot hozza:

1. **Elfogadja Tiszavasvári Város Önkormányzata** (4440 Tiszavasvári, Városháza tér 4. szám, képviseli: Szőke Zoltán polgármester) és a **Rojkó-Med Tanácsadó és Szolgáltató Kft.** (4558 Ófehértó, Besenyődi utca 11. szám, képviseli: dr. Rojkó Lászlóné ügyvezető) között a központi alapellátási orvosi ügyeleti **feladatellátásra megkötött szerződés megszüntető okiratát** a határozat 1. melléklete szerinti tartalommal.
2. **Elfogadja Tiszavasvári Város Önkormányzata** (4440 Tiszavasvári, Városháza tér 4. szám, képviseli: Szőke Zoltán polgármester) és a **Rojkó-Med Tanácsadó és Szolgáltató Kft.** (4558 Ófehértó, Besenyődi utca 11. szám, képviseli: dr. Rojkó Lászlóné ügyvezető) között a központi alapellátási orvosi ügyeleti feladatellátás helyiségeinek biztosítására kötött használati szerződést megszüntető okiratot a határozat 2. melléklete szerinti tartalommal.

Határidő: azonnal Felelős: Szőke Zoltán polgármester

…/2023. (II.23.) Kt. sz. határozat 1. melléklete

**KÖZPONTI ORVOSI ÜGYELETI FELADATOKRA MEGKÖTÖTT**

**FELADATELLÁTÁSI SZERZŐDÉST MEGSZÜNTETŐ OKIRAT**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli: **Szőke Zoltán polgármester)** (továbbiakban: Átadó),

másrészről **Rojkló-Med Tanácsadó és Szolgáltató Kft**. (székhelye: 4558 Ófehértó, Besenyődi utca 11. szám adószáma: 12451245-1-15, cégjegyzékszáma: 15-09-075623, képviseli: **dr. Rojkó Lászlóné ügyvezető**) (továbbiakban: Átvevő),

továbbiakban együttesen Szerződő Felek között az alulírott helyen és időben jelen szerződésben meghatározott feltételek szerint.

**1.Előzmények**

1.1. Szerződő Felek között Tiszavasvári központtal működő központi alapellátási orvosi ügyeleti feladatellátásra határozott időtartamú (2021. július 1. napjától 2026. június 30. napjáig tartó) feladatellátási szerződés jött létre.

1.2. 2023. március 1. napjától az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

1.3. Az egészségügyi alapellátásról szóló 2015. évi CXXIII. tv. 22.§ (2) bekezdése értelmében: **Azon a területen, ahol az állami mentőszolgálat látja el az egészségügyi alapellátáshoz kapcsolódó háziorvosi és házi gyermekorvosi ügyeleti feladatokat, a feladatellátásnak időpontjától, mint zárónaptól a háziorvosi, házi gyermekorvosi ügyeleti ellátásra a települési önkormányzat által kötött feladatellátási szerződés a hatályát veszti.**

**2. Szerződés tárgya**

**2.1. Szerződő Felek kinyilatkozzák**, hogy közöttük 2021. július 22. napján kelt, Tiszavasvári központtal működő központi alapellátási orvosi ügyeleti feladatellátásra megkötött határozott időtartamú (2021. július 1. napjától 2026. június 30. napjáig tartó) szerződést **az 1.3. pontban hivatkozott jogszabályban megállapított hatályvesztés okán 2023. február 28. napjával megszüntetik**.

2.2. Szerződő Felek között ügyeleti feladatellátásra megkötött szerződés 12.9. pontjában rögzítették, hogy „Kártérítési kötelezettség nélkül automatikusan megszűnik a szerződés, amennyiben jogszabályváltozás miatt az Átadó fenntartási/ellátási kötelezettsége megszűnik.”

Mindezek alapján **Szerződő Felek kijelentik, hogy közöttük az ügyeleti feladatellátásra megkötött szerződés megszűnéséből eredően sem kártérítéssel, sem egyéb igénnyel/ követeléssel nem élnek egymással szemben**.

2.3. Átadó vállalja, hogy a 2023. február hónapra esedékes feladatellátásért járó –NEAK finanszírozáson felüli –önkormányzati kiegészítés összegét a feladatellátási szerződés 2.1. és 2.2. pontjaiban foglaltak alapján megfizeti Átvevő részére. Ezen túlmenően Szerződő Feleknek a jövőben egymás felé semmilyen követelésük nincs.

2.4. Átvevő vállalja, hogy a feladatellátással kapcsolatosan az Átadó vagy az engedélyes egészségügyi szolgáltató részére a szükséges betegdokumentációt, statisztikai adatokat átadja.

2.5. Szerződő Felek jelen szerződést elolvasták, s mint akaratukkal mindenben megegyezőt helybenhagyólag aláírták.

2.6. Jelen okiratot Tiszavasvári Város Önkormányzata Képviselő-testülete …./2023. (II.23.) Kt. sz. határozatával hagyta jóvá.

Tiszavasvári, 2023. február ….

……………………………… …………………………………..

**Tiszavasvári Város Önkormányzata Rojkó-Med Kft.**

**képviseletében képviseletében**

**Szőke Zoltán dr. Rojkó Lászlóné**

**polgármester ügyvezető**

…/2023. (II.23.) Kt. sz. határozat 2. melléklete

**HASZNÁLATI SZERZŐDÉST**

**MEGSZÜNTETŐ OKIRAT**

amely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli: **Szőke Zoltán polgármester)** (továbbiakban: Használatba adó),

másrészről **Rojkló-Med Tanácsadó és Szolgáltató Kft**. (székhelye: 4558 Ófehértó, Besenyődi utca 11. szám adószáma: 12451245-1-15, cégjegyzékszáma: 15-09-075623, képviseli: **dr. Rojkó Lászlóné ügyvezető**) (továbbiakban: Használatba vevő),

továbbiakban együttesen Szerződő Felek között az alulírott helyen és időben jelen szerződésben meghatározott feltételek szerint.

**1.Előzmények**

1.1. Szerződő Felek között Tiszavasvári központtal működő központi alapellátási orvosi ügyeleti feladatellátásra határozott időtartamú (2021. július 1. napjától 2026. június 30. napjáig tartó) feladatellátási szerződés jött létre. A feladatellátáshoz szükséges helyiségeket - tiszavasvári 2852 hrsz-ú, valóságban 4440 Tiszavasvári, Kossuth u. 4. szám alatti ingatlan földszinti részén található, 10 db helyiségből álló ingatlanrészt – Használatba adó térítésmentesen biztosította Használatba vevő részére.

1.2. 2023. március 1. napjától az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

1.3. Az egészségügyi alapellátásról szóló 2015. évi CXXIII. tv. 22.§ (2) bekezdése értelmében: Azon a területen, ahol az állami mentőszolgálat látja el az egészségügyi alapellátáshoz kapcsolódó háziorvosi és házi gyermekorvosi ügyeleti feladatokat, a feladatellátásnak időpontjától, mint zárónaptól a háziorvosi, házi gyermekorvosi ügyeleti ellátásra a települési önkormányzat által kötött feladatellátási szerződés a hatályát veszti. A feladatellátási szerződés hatályvesztése okán az ügyeleti feladatok ellátását biztosító helyiségekre kötött használati szerződés is okafogyottá válik, annak megszüntetése szükséges.

**2. Szerződés tárgya**

**2.1. Szerződő Felek kinyilatkozzák**, hogy közöttük 2021. július 22. napján kelt, tiszavasvári 2852 hrsz-ú, valóságban 4440 Tiszavasvári, Kossuth u. 4. szám alatti ingatlan földszinti részén található, 10 db helyiségből álló ingatlanrész **ügyeleti feladatellátást szolgáló ingyenes használatára megkötött határozott időtartamú** (2021. július 1. napjától 2026. június 30. napjáig tartó) **szerződést közös megegyezéssel** **2023. február 28. napjával megszüntetik**.

2.2. Használatba vevő a használatába adott helyiségeket tisztán, rendeltetésszerű állapotban köteles visszaadni Használatba adó részére.

2.3. A használatba adott helyiségek közműórái Használatba vevő nevén vannak. Használatba vevő vállalja, hogy együttműködik a közműórák Használatba adó nevére történő átírásában, úgy hogy a közműátírás a szerződés megszűnését követően legkésőbb 15 napon belül megtörténjen.

2.4. Szerződő Felek megállapodnak, hogy a közműórák mérőállását 2023. március 1. napján közösen olvassák le és azt jegyzőkönyvben rögzítik.

2.5. Szerződő Felek a helyiségek átadás-átvételéről, az önkormányzati tulajdonban lévő ingóságokról külön jegyzőkönyvet vesznek fel.

2.6. Használatba vevő vállalja, hogy az ügyeleti feladatellátás céljából használt helyiségek 2023. február 28. napjáig esedékes közüzemi díjat megfizeti. Használatba vevő vállalja, hogy a 4440 Tiszavasvári, Kossuth u. 4. szám alatti ingatlan általa is használt közös helyiségeinek 2023. február 28. napjáig esedékes közüzemi díjait számla alapján megfizeti az ingatlan üzemeltetője (Tiva-Szolg Nonprofit Kft.) részére. Ezen túlmenően Feleknek a jövőben egymás felé semmilyen követelésük nincs egymással szemben.

2.7. Szerződő Felek jelen szerződést elolvasták, s mint akaratukkal mindenben megegyezőt helybenhagyólag aláírták.

2.8. Jelen okiratot Tiszavasvári Város Önkormányzata Képviselő-testülete …./2023. (II.23.) Kt. sz. határozatával hagyta jóvá.

Tiszavasvári, 2023. február ….

……………………………… …………………………………..

**Tiszavasvári Város Önkormányzata Rojkó-Med Kft.**

**képviseletében képviseletében**

**Szőke Zoltán dr. Rojkó Lászlóné**

**polgármester ügyvezető**