**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 23-án tartandó rendes ülésére**

Az előterjesztés tárgya: **Orvosi ügyeleti feladatellátásra vonatkozó szerződések megkötése az Országos Mentőszolgálattal**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/2976-…./2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
| Szociális és Humán Bizottság | Szmsz 5. melléklet 1.10. pontja |

**Az ülésre meghívni javasolt szervek, személyek:**

|  |  |  |
| --- | --- | --- |
|  |  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. február 16.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Orvosi ügyeleti feladatellátásra vonatkozó szerződések megkötése az Országos Mentőszolgálattal**

**Tisztelt Képviselő-testület!**

Az egyes egészségügyi és egészségbiztosítási tárgyú kormányrendeletek módosításáról szóló 630/2022. (XII.30.) számú kormányrendelettel módosított – az Országos Mentőszolgálatról szóló – hatályos 322/2006. (XII.23.) Kormányrendelet 6.§ (10) bekezdése szerint *„a Mentőszolgálat jogszabályban meghatározott esetben és módon részt vesz a háziorvosi, házi gyermekorvosi orvosi ügyeleti ellátásban, és koordinálja azt.” A*z egészségügyi alapellátásról szóló hatályos 2015. évi CXXIII. törvény 6/A§-ban előírt rendelkezés alapján *„Az állami mentőszolgálat gondoskodik - az 5. § (1) bekezdés c) pontjában foglalt kivétellel - az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.”*

Fentiek alapján 2023. március 1. napjától az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

A közfeladat ellátása érdekében önkormányzatunknak biztosítani kell a feladatellátás helyszínét, mely változatlanul a központi orvosi rendelő földszintjén található ügyeleti helyiségek. Ezen ingatlanrész használatát 2023. március 1. napjától a képviselő-testület tulajdonosi hozzájárulás megadásával biztosította az Országos Mentőszolgálat részére.

Az ügyeleti rendelőben lévő önkormányzati tulajdonban lévő ingóságok használatba adása szintén szükséges.

Az Országos Mentőszolgálat munkatársai 2023. február 15. napján megtekintették az ügyeleti helyiségeket, az elkészített ingóleltárt is átadtuk részükre. Megerősítették, hogy a háziorvosi helyettes körzet változatlanul maradhat. Külön zárható gyógyszerszekrényben a saját használatos anyagaikat, eszközeiket tudják tárolni. Szükséges az ingatlanrész és az ügyeleti feladatellátást biztosító eszközök térítésmentes használatára vonatkozó haszonkölcsön szerződések elfogadása, melyek a határozat-tervezet mellékleteit képezik. A haszonkölcsön szerződések tartalma jelenleg egyeztetés alatt van, azok később kerülnek kiküldésre.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2023. február 16.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2023. (II.23.) Kt. számú**

**határozata**

**Orvosi ügyeleti feladatellátásra vonatkozó szerződések megkötése az Országos Mentőszolgálattal**

Tiszavasvári Város Önkormányzata Képviselő-testülete Az egészségügyi alapellátásról szóló hatályos 2015. évi CXXIII. törvény 6/A§-ban foglaltak alapján és Magyarország helyi önkormányzatairól szóló 2011. évi CLXXXIX tv. 107.§-ában foglalt hatáskörében eljárva az alábbi határozatot hozza:

1. **Elfogadja Tiszavasvári Város Önkormányzata** (4440 Tiszavasvári, Városháza tér 4. szám, képviseli: Szőke Zoltán polgármester) és az **Országos Mentőszolgálat** (1055 Budapest, Markó utca 22. szám, adószám: 15309989-2-41, képviseli: dr. Csató Gábor főigazgató) között az egészségügyi alapellátáshoz kapcsolódó háziorvosi és házi gyermekorvosi **ügyeleti ellátásra** vonatkozó **ingatlan haszonkölcsön szerződést** a határozat 1. melléklete szerinti tartalommal és **az ingó haszonkölcsön szerződést** a határozat 2. melléklete szerinti tartalommal.

**Határidő: azonnal Felelős: Szőke Zoltán polgármester**