**ELŐTERJESZTÉS**

**Tiszavasvári Város Önkormányzata Képviselő-testületének**

**2023. február 23-án tartandó rendes ülésére**

Az előterjesztés tárgya: Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 5. közbeszerzési eljárásának lezárásáról

Mellékletek: Bontási jegyzőkönyv, BB jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/177-31/2023.

Az előterjesztést véleményező bizottságok a hatáskör megjelölésével:

-

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. február 23.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 5. közbeszerzési eljárásának lezárásáról**

Tisztelt Képviselő-testület!

Az "Iparterület kialakítása Tiszavasváriban" című TOP-1.1.1-15-SB1-2016-00005 azonosítószámú pályázat megvalósítása érdekében a 350/2022. (XII.15.) Kt. határozattal elfogadásra került az 5. közbeszerzési eljárás megindítása (ajánlattételi felhívás, közbeszerzési ajánlattételi dokumentációt, szerződés-tervezetek), amely nyílt, feltételes, tárgyalásos eljárásként került kiírásra a közbeszerzésekről szóló 2015. évi CXLIII. törvény (továbbiakban: Kbt.) 85. §-a alapján. Az ajánlattételi határidő eredetileg 2023. január 13.-a 11:00 óra lett volna, azonban ez a határidő egy alkalommal módosításra került, így az új időpont 2023. január 20. 11:00. A határidőig mind a két részre 4 db árajánlat érkezett be. Az ajánlatok megvizsgálásra kerültek, és hiánypótlás, felvilágosítás kérés került kiküldésre, mely határidő leteltét követően a Képviselő-testület 33/2023. (II.14.) Kt. határozattal közbenső döntésben 1 ajánlattevőt érvénytelennek minősített. 2023. február 17-én 10:00-kor megtartásra került a tárgyalás, melyet követően végső ajánlattételi felkérés került kiküldésre, melynek határideje 2023. február 22. 11:00. A bontási jegyzőkönyv alapján megállapítható, hogy a beérkező árajánlatok mindegyike meghaladja a rendelkezésre álló fedezetet, azonban lehetőségünk van csak az egyik rész megvalósítására költségátcsoportosítással. A közműkiépítés, kerítésépítés, terület-előkészítés rész elengedhetetlen része az Iparterület kialakítása című pályázatnak, míg az inkubátorcsarnok nem képvisel külön indikátort a pályázatban, így az műszaki-szakmai tartalom módosítással kikerülhet a pályázatból, tekintettel a fedezethiányra.

A Bíráló Bizottság javasolja az „Inkubátorház építés és közművesítés ipari parkban” tárgyú 5. közbeszerzési eljárás 1. részét eredménytelennek nyilvánítani a Kbt. 70. § (1) bekezdése alapján, tekintettel a fedezethiányra.

***„70. §*** *(1) Az ajánlatkérő az ajánlatokat a lehető legrövidebb időn belül köteles elbírálni. Az ajánlatkérő a 69. §-tól eltérően az ajánlatok bírálata és értékelése nélkül meghozhatja az eljárás eredménytelenségéről szóló döntést, ha az adott eljárásban végleges árajánlatok mindegyike meghaladja a – 75. § (4) bekezdésének megfelelően igazolt – rendelkezésre álló anyagi fedezet összegét, vagy az ajánlatok bírálatának hiányában is megállapítható, hogy egyéb okból az eljárás eredménytelenné nyilvánításának van helye. Ha az ajánlatkérő nem végzi el az ajánlatok bírálatát, az eredménytelen eljárásra tekintettel az ajánlatkérő nem élhet a hirdetmény nélküli tárgyalásos eljárás indításának lehetőségével a 98. § (2) bekezdés a) pontja szerint.”*

Továbbá a Bíráló Bizottság javasolja az „Inkubátorház építés és közművesítés ipari parkban” tárgyú 5. közbeszerzési eljárás 2. részét eredményessé nyilvánítani.

Megkérem a Tisztelt Képviselő-testületet, hogy a közbeszerzési eljárás lezárásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. február 23.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (II.23.) Kt. számú**

**határozata**

**Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 5. közbeszerzési eljárásának lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **- az „Iparterület kialakítása Tiszavasváriban” című TOP-1.1.1-15-SB1--2016-00005** azonosítószámú pályázat megvalósításához lefolytatott **5. közbeszerzési eljárás 1. rész Inkubátorház - csarnok építés tekintetében a közbeszerzési eljárás eredménytelenségét,** tekintettel arra, hogy a beérkezett ajánlatok nem kerültek elbírálásra a fedezethiány miatt a Kbt. 75. § (2) bekezdés b) pontja alapján.
2. **Megállapítja –** elfogadva a Bírálóbizottság döntési javaslatát **- az „Iparterület kialakítása Tiszavasváriban” című TOP-1.1.1-15-SB1--2016-00005** azonosítószámú pályázat megvalósításához lefolytatott **5. közbeszerzési eljárás 2. rész Közmű kiépítés, kerítésépítés, terület-előkészítés tekintetében:**

II.1. A **Magyar-Útépítő korlátolt Felelősségű Társaság**, a **KELET-ÚT Építőipari, Beruházó és Szállítmányozó Korlátolt Felelősségű Társaság** és az **OPTEAM-ÉPÍTŐ Korlátolt Felelősségű Társaság** ajánlattevők **ajánlata érvényes,** figyelemmel arra, hogy ajánlattevők végleges ajánlata megfelelő, továbbra sem állnak a kizáró okok hatálya alatt és alkalmasak a szerződés teljesítésére.

II.2. A **legjobb ár-érték arányra tekintettel érvényes ajánlat alapján a Magyar-Útépítő Kft.** (4244 Újfehértó, Határ út 59.) a **nyertes ajánlattevő az alábbi ajánlati elemek mellett:**

|  |  |
| --- | --- |
| Előteljesítési napok száma ( a 5 hónapos teljesítési határidőből) (min 0, max 30 naptári nap) | **30** |
| Többlet jótállási idő (a vállalt többlet jótállási idő hónapokban kifejezve, 36 +min. 0, max. 24 hónap): | **24** |
| Nettó ajánlati ár (Ft): | **71.582.600** |

II.3. A **közbeszerzési eljárás a 2. részajánlat tekintetében eredményes.**

1. **Felkéri a polgármestert, hogy:**

**- a döntésről tájékoztassa az Ajánlattevőket,**

**- a kivitelezéshez szükséges Vállalkozási szerződést írja alá,**

1. **Dönt arról, hogy a Támogatási Szerződés műszaki-szakmai tartalmából kerüljön ki az inkubátorház megvalósítása, tekintettel a fedezethiányra, illetve arra, hogy az nem képvisel külön indikátort, továbbá dönt arról, hogy ezzel összefüggésben kerüljön módosításra a pályázat költségvetése.**
2. **Felhatalmazza a polgármestert, hogy a IV. pontban foglaltak vonatkozásában tegye meg a szükséges intézkedéseket a Magyar Államkincstár felé Támogatási Szerződés módosítása iránt.**

**Határidő:** azonnal, esedékességkor **Felelős:** Szőke Zoltán polgármester